ไมค์ ภิรมย์พร

ไมค์ ภิรมย์พร มีชื่อจริงว่า พรภิรมย์ พินทะปะกัง เป็นนักร้องเพลงลูกทุ่งชายไทย ในสังกัดค่าย แกรมมี่โกลด์ ในเครือ จีเอ็มเอ็ม แกรมมี่ และเจ้าของผลงานเพลง "ละครชีวิต" สามารถทำสถิติยอดขายได้ทะลุเกินกว่า 19 ชุด

ไมค์ ภิรมย์พร เกิดเมื่อวันศุกร์ที่ 8 กรกฎาคม พ.ศ. 2509 ที่จังหวัดอุดรธานี เป็นบุตรของนายสม พินทะปะกัง และนางซ่อนกลิ่น พินทะปะกัง มีพี่น้องทั้งหมด 3 คน เป็นลูกชายคนโตและมีน้องชายอีก 1 คน การศึกษา มัธยมต้นรวมเพลงดังของ บุญเกิด หนูห่วง ศิลปินจากฝั่ง สปป.ลาว มาขับร้องใหม่โดย ไมค์ ภิรมย์พร

รวมเพลงอมตะลูกทุ่งอีสานดังในตำนาน มาขับร้องใหม่โดย ไมค์ ภิรมย์พร

เป็นการนำบทเพลงที่โด่งดังและสร้างชื่อเสียงให้กับ ไมค์ ภิรมย์พร มาทำดนตรีในแบบกีต้าร์หวานเป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย ไมค์ ภิรมย์พรอัลบั้มพิเศษ ด้วยรักจากซอกตึก กับการนำเอาเพลงดังของน้องๆ ในสังกัด แกรมมี่โกลด์ มาร้องใหม่ ในแนวคิดที่ว่า "พี่ไมค์ร้องเพลงน้องๆ" โดยนำ 13 เพลงรักดีๆ ของน้องๆ มาร้องและทำดนตรีใหม่ในแบบ ไมค์ ภิรมย์พร

อัลบั้มพิเศษ ลูกทุ่ง คู่บ้านคู่เมือง กับการนำเอาบทเพลงลูกทุ่งอมตะในตำนาน มาขับร้องใหม่โดย ไมค์ ภิรมย์พรอัลบั้มนี้ได้ร่วมกับอีก 3 ศิลปิน ได้แก่ เอกราช สุวรรณภูมิ,พรชัย วรรณศรี และ สาว ภูวรรณ โพธิราช
อัลบั้มพิเศษ 2 ทศวรรษ สลา คุณวุฒิ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 25 ศิลปิน ซึ่งอัลบั้มนี้มีทั้งหมด 4 ชุด ไมค์ ภิรมย์พร อยู่ชุดที่ 2 มีชื่ออัลบั้มว่า "รวมใจเหล่าผองศิษย์"

อัลบั้มพิเศษ ฝากไว้ในแผ่นดิน เป็นอัลบั้มพิเศษซึ่งเป็นการเชิดชูครูเพลงลูกทุ่ง รวมถึงการนำเสนอบทเพลงลูกทุ่งเก่าที่มีคุณค่าของครูเพลงหรือศิลปินในอดีตเพื่อให้คนรุ่นใหม่ได้รู้จัก

อัลบั้มพิเศษ พยงค์ มุกดา ฝากไว้ในแผ่นดิน เป็นอัลบั้มที่นำบทเพลงจากปลายปากกาของ ครูพยงค์ มุกดา มาขับร้องใหม่โดย 23 ศิลปิน ซึ่งอัลบั้มนี้มีทั้งหมด 3 ชุด ไมค์ ภิรมย์พร อยู่ชุดที่ 2 มีชื่ออัลบั้มว่า "จากใจผูกพัน"

อัลบั้มพิเศษ ฝากไว้ในแผ่นดิน พงษ์ศักดิ์ จันทรุกขา คีตกวีแห่งลุ่มน้ำโขง ผู้หยิบความจน มาปั้นให้คนรู้ค่า เป็นอัลบั้มที่นำบทเพลงจากปลายปากกาของ ครูพงษ์ศักดิ์ จันทรุกขา กลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 9 ศิลปิน ซึ่งเป็นการเชิดชูครูเพลงลูกทุ่ง รวมถึงการนำเสนอบทเพลงลูกทุ่งเก่าที่มีคุณค่าของครูเพลงหรือศิลปินในอดีตเพื่อให้คนรุ่นใหม่ได้รู้จัก รวมถึงเป็น 1 ใน Project 20 ปี แกรมมี่โกลด์ นำโดย ไมค์ ภิรมย์พร,ศิริพร อำไพพงษ์,ต่าย อรทัย,ไผ่ พงศธร,พี สะเดิด,มนต์แคน แก่นคูน,ดอกอ้อ ทุ่งทอง,ก้านตอง ทุ่งเงิน และศิลปินน้องใหม่ เต๋า ภูศิลป์อัลบั้มพิเศษ 10 ปี แกรมมี่ โกลด์ ดนตรีไม่มีพรมแดน เป็นโปรเจกต์พิเศษในโอกาสครบรอบ 10 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 10 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยม กว่า 41 ชีวิต ทั้งสตริง ลูกกรุง และลูกทุ่ง ซึ่งอัลบั้มนี้มีทั้งหมด 3 ชุด ไมค์ ภิรมย์พร อยู่ชุดที่ 3

อัลบั้มพิเศษ เพลงรักกราบตักแม่ เป็นการรวม 10 ศิลปิน มาถ่ายทอดมุมมองความรักจากลูกๆ เป็นการแทนทุกความรู้สึกที่มีต่อแม่ ซึ่งเป็นปรากฏการณ์แห่งรักที่แสนบริสุทธิ์ จาก...ลูกๆ ถึง...แม่ โดยมีคอนเซปต์คือ ลูกได้ยินก็คิดถึงแม่จัง แม่ได้ฟังก็สุขใจ นำโดย ก๊อท จักรพันธ์,ไผ่ พงศธร,ไมค์ ภิรมย์พร,พี สะเดิด,ตั๊กแตน ชลดา,รัชนก ศรีโลพันธุ์,เอกพล มนต์ตระการ,เสถียร ทำมือ,ดอกอ้อ ทุ่งทอง และ แพรวา พัชรี

อัลบั้มพิเศษ รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 23 ศิลปิน มาร่วมถ่ายทอด 11 บทเพลงเพลงที่คนบอกว่าใช่ ซึ่งเป็นบทเพลงที่เคยโด่งดังในแบบฉบับศิลปินเดี่ยว กลับมาสร้างใหม่ ให้ร้องตามกันได้เป็นคู่ พร้อม 1 บทเพลงขึ้นมาใหม่ อีกหนึ่งบทเพลงคือ เพลง ขอบคุณเธอที่ให้ใจ

อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมา ของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด ไมค์ ภิรมย์พร อยู่ชุดที่ 1